ישראל מקרמס

רבי ישראל מקרֶמס (קרמז, קרמז', קרעמזיר, קרמזר או Krems) היה מהראשונים באשכנז, חי ופעל במאה ה-14 בקרמס שבאוסטריה. כתב את החיבור הגהות אשרי על פסקי הרא"ש.

נינו הוא רבי ישראל איסרלן, מחבר הספר "תרומת הדשן".

 חייו 
ניתן להעריך את תקופת חייו 1310-1380.נינו, ר' ישראל, נפטר ב-1460, ונכדו, ר' אהרן, נהרג טרם זמנו ב-1420. אם נוסיף לכך את העובדה שספרו נעתק ב-1353 (ראו פסקי רבינו אשר - מגילה, ירושלים תשנ"ט, עמ' 19, שמדבר על כת"י Cod. Parm. 1267 או על כת"י Cod. Parm. 3272), נוכל לשער הוא היה לפחות בן 40 באותו זמן, נראה שאפשר לקבוע שנולד באזור 1310. ואולי אף קודם.  נראה שהוא שרד את הפרעות שהתרחשו בעקבות המגפה השחורה שהתרחשו גם בקרמס, משום שתלמידו לא מזכיר אותו בברכת המתים ב-1353, כ14 שנה אחרי המאורעות.https://www.jewishvirtuallibrary.org/krems

חוץ מבעיר קרמס הוא נמצא גם ב"לוויש"א" (?Lauscha? Leubs? Loich).מנהגי ר' שלום מנוישטט, סימן תלט.

בנו הוא רבי חיים הענשיל מהיינבורג (היימבורג שבסלובקיה), נכדו (בנו של ר' חיים), הוא ר' אהרן בלומלין, ונינו (אחיינו של ר' אהרן) הוא ר' ישראל איסרליין.ביאורי מהרא"י על רש"י, בראשית, מח, יד: "ותירץ אבי אבי הח"ר חיים המכונה הענשיל מהיינבוקרא בן מהר"ר ישראל מקרמזור שחבר ההגהות באשרי".

גרץ זיהה אותו בתור ר' ישראל שרופרכט השלישי העניק לו את התואר "מנהיג כל הרבנים" (Hochmeister über alle Rabbinen)Grätz, Gesch. 3d ed., viii. 102-104, אך שלמה שפיצר שלל את הזיהוי והצביע על ר' ישראל אחר, מנירנברג.שלמה שפיצר, יהודי אוסטריה בימי הבנייים: עד הרפורמציה (1520), חיבור לשם קבלת תואר דוקטור לפילוסופיה, עמ' 240-241.

הוא מופיע כמשיב על שאלה שנשאל לגבי יין נסך יחד עם ר' מושל מזניים (Znaim), המכונה ר' מושל הזקן מאושטרייך. ר' מושל לימד את ר' שלום מנוישטטאבל ראו מנהגי ר' שלום מנוישטט, ירושלים תשנ"ז, עמ' רמב., אבל על התשובה של ר' ישראל הוא רק שמע, ולכן לא נראה שהוא למד אצלו.

 ספרו הגהות אשר"י 
רבי ישראל התפרסם בעקבות חיבורו 'הגהות אשר"י', הכולל הגהות על פסקי הרא"ש. בהגהותיו מביא מפסקי חכמי אשכנז שקדמו לו, בעיקר מר' יחזקיה ממגדבורג (הגהות אלו חתומות "מהרי"ח" או "מפרישת מהרי"ח"), הגהות מימוניות ומהמרדכי. 

החיבור הנמצא בידינו מקיף את רוב מסכתות הש"ס, והן השפיעו רבות על פסיקת ההלכה במשך הדורות. חיבור הספר הסתיים לפני 1353.ראו במבוא לפסקי רבינו אשר, שם. כתה"י הועתק ב-1353.

הגהות אשרי הוא החיבור הראשון המצטט את ספר האגודה לר' אלכסנדרי זוסלין הכהן, שהתחבר כמה שנים קודם (הגהות אשרי על עירובין, א, י).

קישורים חיצוניים

 .
 יעקב שפיגל, עמודים בתולדות הספר העברי - הגהות ומגיהים, עמ' 183-190.

הערות שוליים

קטגוריה:ראשוני אשכנז
קטגוריה:רבנים אוסטרים
קטגוריה:יהודי אוסטריה במאה ה-14